
ข้อสอบข้อเขียนพระอภิธรรม  ภาคเรียนที่ ๑    ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๕  มิถุนายน  พ.ศ. ๒๕๕๖
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

-----------------------------------------------------------------------------------------------------------------------------------------

๑.  
ก. จงแสดงคำประณามและปฏิญญาของพระอนุรุทธาจารย์ทั้งบาลีและคำแปล
   
ข.  จงแสดงความหมายของคำดังต่อไปนี้  สมฺมาสมฺพุทฺธํ,  สสทฺธมฺมคณุตฺตมํ,  ภาสิสฺสํ
๒. 
ก. สัทธรรมมีกี่อย่าง  คืออะไรบ้าง  ให้แสดงความหมายด้วย ?


ข.  คำว่า  ปรมัตถ์  หมายความว่าอย่างไร   และมีกี่อย่าง  คืออะไรบ้าง  ?

๓.
จงแสดงบาลีและคำแปลใน  อกุศลสสังขาริกจิต  มาให้ถูกต้อง
๔.  
จงแสดงจิต ๑๒๑ ดวง โดยชาติเภทนัย  และภูมิเภทนัยมาดู ?  

๕.

เจตสิก ๕๒ นั้น เมื่อว่าโดยราสีมีเท่าใด คืออะไรบ้าง และในราสีหนึ่ง ๆ  มีจำนวนเท่าใด คืออะไรบ้าง ?
๖. 
ก.  วิตกเจตสิก
ประกอบได้ในจิตเท่าไร  คืออะไรบ้าง ?
      
ข.  วิจารเจตสิก  
ประกอบได้ในจิตเท่าไร  คืออะไรบ้าง ?
      
ค.  ปีติเจตสิก
ประกอบได้ในจิตเท่าไร  คืออะไรบ้าง ?
      
ง.  ฉันทเจตสิก  
ประกอบได้ในจิตเท่าไร  คืออะไรบ้าง ?
      
จ.  ศรัทธาเจตสิก  ประกอบได้ในจิตเท่าไร  คืออะไรบ้าง ?
๗.  
ก.  โลภมูลจิตดวงที่ ๔
มีเจตสิกประกอบได้เท่าไร  คืออะไรบ้าง ?

ข.  หสิตุปปาทจิต 
มีเจตสิกประกอบได้เท่าไร  คืออะไรบ้าง ?

ค.  มหากุศลจิตดวงที่ ๕
มีเจตสิกประกอบได้เท่าไร  คืออะไรบ้าง ?

ง.  ตติยฌานจิต ๓
มีเจตสิกประกอบได้เท่าไร  คืออะไรบ้าง ?

จ.  ตติยฌานจิต ๘
มีเจตสิกประกอบได้เท่าไร  คืออะไรบ้าง ?
๘. 
ก.ให้แสดงคาถาที่แสดงการสงเคราะห์รูป ๕ นัย พร้อมทั้งคำแปล ?

ข. รูปมีจำนวนเท่าใด  คืออะไรบ้าง ให้แสดงชื่อของรูปเหล่านั้นมาตามลำดับโดยเฉพาะๆ
๙.
 
ก. กำเนิดของสัตว์ทั้งหลายมีจำนวนเท่าใด คืออะไรบ้าง จงแสดงพร้อมด้วยความหมาย
ข. สัตว์ที่เป็นโอปปาติกะกำเนิดได้อย่างเดียว มีกี่จำพวก  คืออะไรบ้าง ?
๑๐.
ก. ให้แปลคุณของพระนิพพาน ๕ บทดังต่อไปนี้ ปทํ  อจฺจุตํ  อจฺจนฺตํ  อสงฺขตํ  อนุตฺตรํ

ข. ให้แสดงความแตกต่างกันระหว่าง สอุปาทิเสสนิพพาน และอนุปาทิเสสนิพพาน  และจงจำแนกนิพพานทั้ง ๒ อย่างนี้โดยบุคคล
***************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๑ ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันอาทิตย์ที่  ๑๖  มิถุนายน พ.ศ. ๒๕๕๖
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
-----------------------------------------------------------------------------------------------------------------------------------------

๑.  
สรุปความว่า  ธรรมชาติของจิตนั้นมีอยู่กี่ประการ  คืออะไรบ้าง

ตอบ
สรุปความว่า  ธรรมชาติของจิตนั้นมี ๓ ประการคือ
     ๑.  มีการรับอารมณ์อยู่เสมอ
     ๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
     ๓.  ทำให้สิ่งมีชีวิตและไม่มีชีวิตวิจิตรพิสดาร


๒.
คำว่า  สมฺปยุตฺตํ  นั้นมีกี่อย่าง คืออะไรบ้าง และจิตที่ไม่มีคำว่า ญาณสมฺปยุตฺตํ แต่นับเข้าใน ญาณสัมปยุตต์ได้นั้น มีจำนวนเท่าใด คืออะไรบ้าง และจิตที่ไม่มีคำว่า ปัญจมฌาน แต่สงเคราะห์เข้าในปัญจมฌานได้นั้นมีจำนวนเท่าใด คืออะไรบ้าง การที่สงเคราะห์เข้าในปัญจมฌานได้นั้น เพราะเหตุใด ฯ
ตอบ
คำว่า  สมฺปยุตฺตํ  มี ๕ อย่าง คือ  ทิฏฐิคตสมฺปยุตฺตํ  ปฏิฆสมฺปยุตฺตํ  วิจิกิจฺฉาสมฺปยุตฺตํ  อุจฺธจฺจสมฺปยุตฺตํ  ญาณสมฺปยุตฺตํ 
จิตที่ไม่มีคำว่า  ญาณสมฺปยุตฺตํ  แต่นับเข้าใน ญาณสัมปยุตต์ได้นั้น  มีจำนวน  ๖๗  ดวง  คือมหัคคตจิต ๒๗  โลกุตตรจิต  ๔๐  
จิตที่ไม่มีคำว่า  ปัญจมฌาน แต่นับสงเคราะห์เข้าในปัญจมฌานได้นั้นมี ๑๒ ดวง คือ อรูปาวจรจิต ๑๒ 
การที่นับสงเคราะห์เข้าเช่นนี้ได้เพราะมีองค์ฌาน ๒ เท่ากัน คือ อุเบกขา  เอกัคคตา

๓.  
ก.  เจตสิกที่ประกอบในโลกียจิตได้ทั้งหมด  มีจำนวนเท่าไร  คืออะไรบ้าง ?
      
ข.  อกุศลเจตสิกที่ประกอบในโลภมูลจิตโดยเฉพาะนั้น  มีกี่ดวง  คืออะไรบ้าง ?
      
ค.  โลภมูลจิต ๘  มีเจตสิกประกอบได้เท่าไร  คืออะไรบ้าง ?
ตอบ
ก.  มี  ๗  ดวงคือ  สัพพจิตตสาธารณเจตสิก ๗

ข.  มี  ๓  ดวงคือ  โลภะ   ทิฏฐิ   มานะ

ค.  มี  ๒๒  ดวงคือ  อัญญสมานเจตสิก ๑๓   โมจตุกะ ๔  โลติกะ ๓  ถีทุกะ ๒
๔. 
อุตุชรูป  ๔  อย่างที่เกิดอยู่ในร่างกายของท่านนั้น  คืออะไรบ้าง ? ให้แสดงความหมายของ
อุตุชรูปนั้นๆ  ด้วย
ตอบ 
อุตุชรูป  ๔  อย่างที่เกิดอยู่ในร่างกายของข้าพเจ้านั้น  คือ
๑. กัมมปัจจยอุตุชรูป       รูปที่เกิดจากอุตุที่มีกรรมเป็นสมุฏฐาน
๒. จิตตปัจจยอุตุชรูป       รูปที่เกิดจากอุตุที่มีจิตเป็นสมุฏฐาน
๓. อุตุปัจจยอุตุชรูป         รูปที่เกิดจากอุตุที่มีอุตุเป็นสมุฏฐาน
๔. อาหารปัจจยอุตุชรูป   รูปที่เกิดจากอุตุที่มีอาหารเป็นสมุฏฐาน
๕.  นิพพานเมื่อว่าโดยอาการแล้ว มีกี่อย่าง คืออะไรบ้าง  ให้แสดงความหมายของนิพพานนั้นโดยสังเขป
ตอบ    นิพพานมี ๓ อย่างคือ สุญญตนิพพาน  อนิมิตตนิพพาน  อัปปณิหิตนิพพาน
1. สุญญตนิพพาน หมายความว่า ความเป็นอยู่ของพระนิพพานนั้น สูญสิ้นจากกิเลสและขันธ์ ๕ ไม่มีอะไรเหลืออยู่แล้ว
2. อนิมิตตนิพพาน  หมายความว่า ความเป็นอยู่ของพระนิพพานนั้นไม่มีนิมิตเครื่องหมาย รูปร่าง สัณฐาน สีสันวรรณะ อย่างใดเลย
3. อัปปณิหิตนิพพาน หมายความว่า ความเป็นอยู่ของพระนิพพานนั้นไม่มีอารมณ์ที่น่าปรารถนาด้วยโลภะ และไม่มีตัณหาที่เป็นตัวต้องการอยู่ในนิพพานนั้น

******************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๑  ปีการศึกษา ๒๕๕๖
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันเสาร์ที่  ๑๕  มิถุนายน  พ.ศ. ๒๕๕๖
วิชา  : จิต  เจตสิก  รูป  นิพพาน   
๑๐  ข้อ  
   รวม   ๑๐๐  คะแนน
             เวลา  ๔ ชม.

-----------------------------------------------------------------------------------------------------------------------------------------

๑.  
ก. จงแสดงคำประณามและปฏิญญาของพระอนุรุทธาจารย์ทั้งบาลีและคำแปล
   
ข.  จงแสดงความหมายของคำดังต่อไปนี้  สมฺมาสมฺพุทฺธํ,  สสทฺธมฺมคณุตฺตมํ,  ภาสิสฺสํ
ตอบ
ก.  คำประณามและปฏิญญาทั้งบาลีและคำแปล


สมฺมาสมฺพุทฺธมตุลํ

สสทฺธมฺมคณุตฺตมํ


อภิวาทิย  ภาสิสฺสํ

อภิธมฺมตฺถสงฺคหํ ฯ

ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรม  และคณะพระอริยสงฆ์เจ้าทั้งหลาย  ซึ่งเป็นผู้อุดมแล้ว  จักแต่งคัมภีร์ที่มีนาม  อภิธัมมัตถสังคหะ  ต่อไป

ข. สมฺมาสมฺพุทฺธํ  หมายความว่า  ผู้ตรัสรู้เญยยธรรมทั้งปวงตามลำพังพระองค์องเองอย่างถูกถ้วน ได้แก่พระสัมมาสัมพุทธจำพวกเดียว เป็นการปฏิเสธปัจเจกพุทธะ สาวกพุทธะทั้งสอง
สสทฺธมฺมคณุตฺตมํ  
หมายความว่า  พร้อมด้วยพระสัทธรรมและคณะพระอริยสงฆ์เจ้า  ทั้งหลายซึ่งเป็นผู้อุดม 
ภาสิสฺสํ
      

หมายความว่า  เป็นคำรับรองว่าจะแต่ง
๒. 
ก. สัทธรรมมีกี่อย่าง  คืออะไรบ้าง  ให้แสดงความหมายด้วย ?


ข.  คำว่า  ปรมัตถ์  หมายความว่าอย่างไร   และมีกี่อย่าง  คืออะไรบ้าง  ?

ตอบ
ก. สัทธรรมมี  ๓  อย่าง  คือ
     ๑.  ปริยัติสัทธรรม   ได้แก่   พระบาลี  และอรรถกถา
     ๒.  ปฏิบัติสัทธรรม ได้แก่ การรักษาศีล การถือธุดงค์ การเจริญสมถกรรมฐาน  และวิปัสสนากรรมฐาน
     ๓.  ปฏิเวธสัทธรรม   ได้แก่   มรรค  ผล  นิพพาน  ฌาน  อภิญญา


ข.  คำว่า  ปรมัตถ์  หมายความว่า  สภาพของนามรูปที่เป็นองค์ธรรมอันประเสริฐ  ไม่มีการผิด   
แปลกผันแปรอย่างใด  และเป็นธรรมที่เป็นประธานในอัตถบัญญัติ  และนามบัญญัติ  มี  ๔  อย่าง  คือ จิต  เจตสิก  รูป  นิพพาน


๓.
จงแสดงบาลีและคำแปลใน  อกุศลสสังขาริกจิต  มาให้ถูกต้อง
ตอบ
๑.โสมนสฺสสหคตํ  ทิฏฺฐิคตสมฺปยุตฺตํ  สสงฺขาริกํ จิตที่เกิดขึ้นโดยมีการชักชวน  พร้อมด้วยความดีใจ ประกอบ  ด้วยความเห็นผิด
๒.โสมนสฺสสหคตํ  ทิฎฺฐิคตวิปฺปยุตฺตํ  สสงฺขาริกํ  จิตที่เกิดขึ้นโดยมีการชักชวน  พร้อมด้วยความดีใจไม่ประกอบ  ด้วยความเห็นผิด
๓.อุเปกฺขาสหคตํ  ทิฎฺฐิคตสมฺปยุตฺตํ  สสงฺขาริกํ  จิตที่เกิดขึ้นโดยมีการชักชวน  พร้อมด้วยความเฉยๆประกอบ  ด้วยความเห็นผิด
๔.อุเปกฺขาสหคตํ  ทิฎฺฐิคตวิปฺปยุตฺตํ  สสงฺขาริกํ  จิตที่เกิดขึ้นโดยมีการชักชวน  พร้อมด้วยความเฉยๆไม่ประกอบ  ด้วยความเห็นผิด
๕.โทมนสฺสสหคตํ  ปฎิฆสมฺปยุตฺตํ  สสงฺขาริกํ  จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
๔.  จงแสดงจิต ๑๒๑ ดวง โดยชาติเภทนัย  และภูมิเภทนัยมาดู ?  

ตอบ
จำแนกจิต ๑๒๑ โดย ชาติเภทนัย  มี  ๔  ชาติ  คือ
จิตที่เป็น อกุศลชาติ หรือกุศลจิต มี  ๑๒  ดวงคือ  โลภมูลจิต ๘    โทสมูลจิต ๒  โมหมูลจิต ๒
จิตที่เป็นกุศลชาติ หรือกุศลจิตมี ๓๗ ดวงคือ มหากุศลจิต ๘ รูปาวจรกุศลจิต ๕ อรูปาวจรกุศลจิต ๔  มรรคจิต ๒๐
จิตที่เป็นวิปากชาติ หรือวิปากจิต มี  ๕๒  ดวงคือ  อกุศลวิปากจิต ๗  อเหตุกกุศลวิปากจิต ๘  รูปาวจรวิปากจิต ๕
อรูปาวจรวิปากจิต ๔   ผลจิต ๒๐
จิตที่เป็น กริยาชาติหรือกริยาจิต  มี  ๒๐  ดวงคือ  อเหตุกกริยาจิต ๓  มหากริยาจิต ๘  รูปาวาจรกริยาจิต ๕  
อรูปาวจรกริยาจิต ๔

จำแนกจิตโดยภูมิเภทนัย  มี  ๔  ภูมิ  คือ
จิตที่เป็นกามหรือกามจิตมี  ๕๔  ดวงคือ  อกุศลจิต ๑๒ อเหตุกจิต ๑๘  กามาวจรโสภณจิต ๒๔
จิตที่เป็นรูปหรือรูปจิตมี  ๑๕  ดวงคือ  รูปาวจรกุศลจิต ๕  รูปาวจรวิปากจิต ๕   รูปาวจรกริยาจิต ๕
จิตที่เป็นอรูปหรืออรูปจิตมี  ๑๒  ดวงคือ  อรูปาวจรกุศลจิต ๔  อรูปาวจรวิปากจิต ๔  อรูปาวจรกริยาจิต ๔
จิตที่เป็นโลกุตตระหรือโลกุตตรจิต  มี  ๔๐  ดวงคือ  มรรคจิต  ๒๐   ผลจิต ๒๐
๕.เจตสิก ๕๒ นั้น เมื่อว่าโดยราสีมีเท่าใด คืออะไรบ้าง และในราสีหนึ่งๆ มีจำนวนเท่าใด คืออะไรบ้าง
ตอบ
เจตสิก ๕๒ นั้นเมื่อ ว่าโดยราสีมี ๓ คือ 
๑) อัญญสมานราสีเจตสิก
๒) อกุศลราสีเจตสิก
๓) โสภณราสีเจตสิก
ในราสีหนึ่ง ๆ มีดังนี้คือ

๑.อัญญสมานราสีเจตสิก มี ๑๓ ดวง คือ
สัพพจิตตสาธารณเจตสิก
๗
ปกิณณกเจตสิก

๖
   
     รวมเป็น  อัญญสมานเจตสิก ๑๓

๒.อกุศลราสีเจตสิกมี ๑๔ ดวง คือ
โมจตุกเจตสิก


๔
โลติกเจตสิก


๓
โทจตุกเจตสิก


๔
        รวมเป็น  อกุศลเจตสิก ๑๔

ถิทุกเจตสิก


๒
วิจิกิจฉาเจตสิก


๑


๓.โสภณราสีเจตสิก มี ๒๕ ดวง คือ
โสภณสาธารณเจตสิก

๑๙
วิรตีเจตสิก


๓


อัปปมัญญาเจตสิก

๒      
   รวมเป็น โสภณเจตสิก ๒๕
ปัญญินทรีย์เจตสิก

๑

๖. 
ก.  วิตกเจตสิก
  
ประกอบได้ในจิตเท่าไร  คืออะไรบ้าง ?
      
ข.  วิจารเจตสิก  
ประกอบได้ในจิตเท่าไร  คืออะไรบ้าง ?
      
ค.  ปีติเจตสิก
  
ประกอบได้ในจิตเท่าไร  คืออะไรบ้าง ?
      
ง.  ฉันทเจตสิก  
ประกอบได้ในจิตเท่าไร  คืออะไรบ้าง ?
      
จ.  ศรัทธาเจตสิก  
ประกอบได้ในจิตเท่าไร  คืออะไรบ้าง ?
ตอบ  
ก.  วิตกเจตสิก  
ประกอบได้ในจิต  ๕๕  ดวงคือ  กามจิต  ๔๔  (เว้นทวิปัญจวิญญาณจิต ๑๐)  ปฐมฌานจิต  ๑๑  รวมเป็น ๕๕ ดวง
         
ข.  วิจารเจตสิก  
ประกอบได้ในจิต  ๖๖  ดวงคือ  กามจิต ๔๔  (เว้นทวิปัญญจวิญญาณจิต ๑๐)  ปฐมฌานจิต  ๑๑  ทุติยฌานจิต  ๑๑ รวมเป็น ๖๖ ดวง
         
ค.  ปีติเจตสิก  
ประกอบได้ในจิต  ๕๑  ดวงคือ  กามโสมนัสสหคตจิต  ๑๘  ปฐมฌานจิต ๑๑  ทุติยฌานจิต  ๑๑  ตติยฌานจิต  ๑๑ รวมเป็น ๕๑ ดวง
         
ง.  ฉันทเจตสิก  
ประกอบได้ในจิต  ๑๐๑  ดวงคือ  กามจิต  ๓๔  (เว้นโมหมูลจิต ๒  อเหตุกจิต  ๑๘)  มหัคคตจิจต  ๒๗  โลกุตตรจิต  ๔๐  รวมเป็น ๑๐๑ ดวง
           
จ.  ศรัทธาเจตสิก  ประกอบได้ในโสภณจิต  ๕๙  หรือ  ๙๑  ดวง
๗.  
ก.  โลภมูลจิตดวงที่ ๔

มีเจตสิกประกอบได้เท่าไร  คืออะไรบ้าง ?

ข.  หสิตุปปาทจิต 

มีเจตสิกประกอบได้เท่าไร  คืออะไรบ้าง ?

ค.  มหากุศลจิตดวงที่ ๕
มีเจตสิกประกอบได้เท่าไร  คืออะไรบ้าง ?

ง.  ตติยฌานจิต ๓

มีเจตสิกประกอบได้เท่าไร  คืออะไรบ้าง ?

จ.  ตติยฌานจิต ๘

มีเจตสิกประกอบได้เท่าไร  คืออะไรบ้าง ?
ตอบ
ก.  โลภมูลจิตดวงที่ ๔
 มีเจตสิกประกอบได้  ๒๑  ดวงคือ  อัญญสมานเจตสิก ๑๓  โมจตุก ๔  โลภะ  มานะ  ถีทุก ๒



ข.  หสิตุปปาทจิต   
มีเจตสิกประกอบได้  ๑๒  ดวงคือ  อัญญสมานเจตสิก ๑๒  (เว้นฉันทะ)



ค.  มหากุศลจิตดวงที่ ๕
มีเจตสิกประกอบได้  ๓๗  ดวงคือ  อัญญสมานเจตสิก ๑๒ (เว้นปีติ)  โสภณเจตสิก ๒๕




ง.  ตติยฌานจิต ๓  
มีเจตสิกประกอบได้ ๓๓  ดวงคือ  อัญญสมานเจตสิก ๑๑ (เว้นวิตก  วิจาร)  โสภณเจตสิก ๒๒ (เว้นวิรตี ๓)

จ.  ตติยฌานจิต ๘   
มีเจตสิกประกอบได้ ๓๔  ดวงคือ  อัญญสมานเจตสิก ๑๑  (เว้นวิตก  วิจาร)  โสภณเจตสิก ๒๓ (เว้นอัปปมัญญา ๒)
๘. 
ก.ให้แสดงคาถาที่แสดงการสงเคราะห์รูป ๕ นัย พร้อมทั้งคำแปล ?

ข. รูปมีจำนวนเท่าใด  คืออะไรบ้าง ให้แสดงชื่อของรูปเหล่านั้นมาตามลำดับโดยเฉพาะๆ
ตอบ
ก. แสดงคาถาแสดงการสงเคราะห์รูป ๕นัย พร้อมทั้งคำแปลดังนี้
              สมุทฺเทสา วิภาคา จ
สมุฏฺฐานา กลาปโต
              ปวตฺติกฺกมโต เจติ
ปญฺจธา ตตฺถ สงฺคโห
การแสดงสงเคราะห์รูปในปริจเฉทนี้ พระอนุรุทธาจารย์แสดงเป็น ๕ นัย คือ
๑. รูปสมุทเทสนัย          การแสดงรูปโดยสังเขป
๒. รูปวิภาคนัย              การแสดงรูปโดยพิสดาร
๓. รูปสมุฏฐานนัย         การแสดงสมุฏฐานของรูป
๔. รูปกลาปนัย              การแสดงรูปที่เกิดขึ้น เป็นหมวด ๆ
๕. รูปปวัตติกกมนัย      การแสดงความเกิดขึ้นพร้อมด้วยความดับของรูปตามลำดับ  


ข. รูปมีจำนวน ๒๘ คือ ปฐวี 
อาโป  
เตโช
วาโย
จักขุปสาท
โสตปสาท
ฆานปสาท
ชิวหาปสาท 
กายปสาท
รูปารมณ์
สัททารมณ์ 
คันธารมณ์
รสารมณ์
โผฏฐัพพารมณ์
อิตถีภาวะ 
ปุริสภาวะ
หทยะ 
ชีวิตะ
อาหาระ

ปริจเฉทะ
กายวิญญัติ  วจีวิญญัติ  ลหุตา
มุทุตา
กัมมัญญตา  อุปจยะ สันตติ
ชรตา
อนิจจตา
๙.
ก. กำเนิดของสัตว์ทั้งหลายมีจำนวนเท่าใด คืออะไรบ้าง จงแสดงพร้อมด้วยความหมาย ?
ข. สัตว์ที่เป็นโอปปาติกะกำเนิดได้อย่างเดียว มีกี่จำพวก  คืออะไรบ้าง ?
ตอบ

ก. กำเนิดของสัตว์ทั้งหลาย มี ๔  คือ
๑)   สังเสทชะกำเนิด
หมายถึง เกิดในที่ที่มียางเหนียว
๒)  โอปปาติกะกำเนิด  หมายถึง เกิดผุดขึ้นโตทันที  คล้ายกับว่าตกมาจากที่สูง
๓)  อัณฑชะกำเนิด
หมายถึง เกิดในฟอง
๔)  ชลาพุชะกำเนิด
หมายถึง เกิดในมดลูก

ข. สัตว์ที่เป็นพวกโอปปาติกะกำเนิดได้อย่างเดียวนั้น มี ๒๔ จำพวก คือ 
สัตว์นรก ๑   นิชฌามตัณหิกเปรต ๑   เทวดาที่อยู่ในจาตุมหาราชิกา ๑
(เว้นพวกภุมมัฎฐเทวดา)   เทวดาที่อยู่ในเทวภูมิเบื้องบน ๕   รูปพรหม ๑๖ 

๑๐.
ก. ให้แปลคุณของพระนิพพาน ๕ บทดังต่อไปนี้ ปทํ อจฺจุตํ อจฺจนฺตํ อสงฺขตํ อนุตฺตรํ

ข. ให้แสดงความแตกต่างกันระหว่าง สอุปาทิเสสนิพพาน และอนุปาทิเสสนิพพาน 

และจงจำแนกนิพพานทั้ง ๒ อย่างนี้โดยบุคคล
ตอบ
ก. แปลคุณของพระนิพพาน ๕ บทดังนี้

ปทํ
แปลว่า
ส่วนหนึ่ง

อจฺจุตํ
แปลว่า
ธรรมที่ไม่ตาย

อจฺจนฺตํ
แปลว่า
ธรรมที่ก้าวล่วงขันธ์ ๕ ที่เป็นอดีตและอนาคต

อสงฺขตํ
แปลว่า
ธรรมที่ไม่ได้ถูกปรุงแต่งด้วยปัจจัย ๔ อย่างใดอย่างหนึ่ง

อนุตฺตรํ
แปลว่า
เป็นธรรมที่ประเสริฐ

ข. สอุปาทิเสสนิพพาน หมายความว่า นิพพานที่เป็นไปกับขันธ์ ๕ คือวิบากและกัมมชรูปที่เหลือจากกิเลสทั้งหลายว่า  โดยบุคคลได้แก่ นิพพานของพระอรหันต์ที่ยังมีชีวิตอยู่

อนุปาทิเสสนิพพาน หมายความว่า นิพพานที่ไม่มีขันธ์ ๕ คือวิบากและกัมมชรูปเหลืออยู่ ว่าโดยบุคคลได้แก่ นิพพานของพระอรหันต์ที่ปรินิพพานแล้ว


**********************
ฝ่ายวางแผนและวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
